recursal/SuperWikiNEXT-32B huggingface dataset:
**Oliviini** on silikaattimineraali, jonka kemiallinen kaava on (Mg,Fe)2SiO4. Sitä esiintyy yleensä tummissa magmakivilajeissa. Magnesiumin ja raudan suhde vaihtelee magnesiumpitoisesta forsteriitista (Mg2SiO4) rautapitoiseen fayaliittiin (Fe2SiO4).

Oliviini on lasikiiltoinen, läpinäkyvä tai samea ja sen väri vaihtelee vihreän eri sävyissä. Korukivenä käytetty oliviini on väriltään kirkkaan vihreä. Oliviinista käytetään myös nimeä peridootti. Peridootti-nimeä käytetään myös oliviinin korukivimuodosta, jota puolestaan toisinaan kutsutaan krysoliitiksi. Oliviinin kovuus on 6,5–7, ominaispaino 3,27–3,37. Forsteriitti Fo sulaa vasta epätavallisen korkeassa lämpötilassa, 1 900 asteessa, mutta fayaliitti Fa 1 200 asteessa. Oliviinia käytetään kiuaskivenä. Suomessa oliviinia louhitaan yhdestä Mäntyharjulla sijaitsevasta esiintymästä.

Oliviini kiuaskivenä
--------------------

Geologian tutkimuskeskus on suorittanut erittäin perusteellisen tutkimuksen*lähde tarkemmin?* Mäntyharjun oliviiniesiintymästä. Kivi todettiin kemialliselta ja mineraaliselta koostumukseltaan varsin poikkeukselliseksi. Tällaista ei ole Suomesta muualta löydetty. Tutkimuskeskus on testannut kiven saunakiukaissa ja toteaa sen varsin sopivaksi kiuaskivimateriaaliksi.

Teknillisen korkeakoulun taloudellisen geologian laboratoriossa suoritettujen tutkimusten mukaan*lähde tarkemmin?* (prof. Heikki Niini) oliviinikivi on tasalaatuista ja lujaa ja sen päämassan muodostaa harvinainen, poikkeuksellisen terve, kova ja erittäin hyvin kuumuutta kestävä oliviini. Valtion teknillisen tutkimuskeskuksen geotekniikan laboratorion kehittämän kivilaatuluokituksen mukaisesti arvioiden Mäntyharjun oliviinikivi on rapautuneisuudeltaan Rp0 (rapautumaton). Itse oliviiniesiintymässä on tiheässä mikroskooppisen ohuita kloriitti-serpentiinijuonia. Kiveä on siksi helppo murskata sopivankokoisiksi kiuaskiviksi. Kiven erityisen korkean ominaispainon sekä sen hyvän ominaislämpökapasiteetin ja lämmönjohtavuuden ansiosta kivi sitoo ja luovuttaa lämpöä tasaisesti ja pitkään. Tasainen lämpölaajeneminen hidastaa kaikille kiville ominaista rapautumista saunan lämpötilavaihteluissa. Oliviinikivestä ei aiheudu terveydelle haittaa sen rikittömyyden ja kivipölyttömyyden vuoksi, mutta myös siksi, että sen uraanipitoisuus on äärimmäisen vähäinen, toisin sanoen kivestä ei vapaudu syöpää aiheuttavaa radonkaasua, niin kuin tavanomaisesta kivestä, ennen kaikkea graniiteista ja gneisseistä.*lähde?*

### Ominaisuudet

* Kovuus 6,5
* Puristuslujuus 240,0 MN/m2
* Vetolujuus 23,6 MN/m2
* Kimmoisuus 122 500 MN/m2
* Lämpökapasiteetti 2 760–3 050 kJ/m3

Lähteet
-------

1. ↑  seloste n:o M19/3132/-81/80
2. ↑  VTT/GEO tiedonanto 25, 1976
Surya Bahadur Thapa vuonna 2005.
**Surya Bahadur Thapa** (21. maaliskuuta 1928 Dhankuta – 15. huhtikuuta 2015 New Delhi, Intia) oli nepalilainen poliitikko, pääministerinä viisi kertaa kolmen eri kuninkaan alaisuudessa. Hänen uransa kesti lähes 50 vuotta. Thapan kaudet olivat 1963–1964, 1965–1969, 1979–1983, 1997–1998 ja 2003–2004.

Kuningas Gyanendra nimitti hänet viidennen kerran 4. kesäkuuta 2003. Hän erosi 7. toukokuuta 2004, kun tyytymättömyys pakotti kuninkaan nimittämään uuden hallituksen. Pääministeriksi palasi hänen edeltäjänsä Sher Bahadur Deuba 2. kesäkuuta.

Thapalla suoritti korkeakoulututkinnon (B.A.) Allahabadin yliopistossa Intiassa ja sai kirjallisuuden kunniatohtorin arvon Kurukshetran yliopistosta. Hänellä oli poika ja kolme tytärtä.

Lähteet
-------

1. ↑  Grand salute to Nepal political veteran SB Thapa, dies at 88 in Delhi *Telegraph Nepal*.  16.4.2015.  Arkistoitu 17.4.2015. Viitattu 18.4.2015. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Saksa
* Yhdysvallat

 |

 |
Christopher Columbus Langdellia esittävä maalaus
**Christopher Columbus Langdell** (22. toukokuuta 1826 New Boston, New Hampshire – 6. heinäkuuta 1906 Cambridge, Massachusetts) oli yhdysvaltalainen oikeustieteilijä. Hän toimi Harvardin yliopiston oikeustieteellisen tiedekunnan dekaanina.

Langdellin oikeudellinen formalismi
-----------------------------------

Langdell kehitti oikeudellisen tulkintaformalismin, joka nopeasti vakiinnutti asemansa amerikkalaisen oikeustieteen ja juristikoulutuksen valtavirtana 1800-luvun jälkipuolella. Formalismi sai vaikutteita saksalaisesta oikeustieteestä, ja sen taustalla oli etenkin kapitalistisen markkinatalouden kehittyminen, mikä loi tarvetta oikeuden ennustettavuudelle. Langdellin formalismin mukaan tärkeiden oikeustapausten määrä tulee vähentää mahdollisimman pieneksi ja näistä yksittäisistä ennakkoratkaisuista tulee johtaa päättelyn avulla niiden taustalla vaikuttavia yleisiä oikeusperiaatteita. Siinä korostettiin voimakkaasti *stare decisis* -oppia eli yksittäisen ennakkoratkaisun tai ennakkoratkaisujen sarjan sisältämän yleisesti velvoittavan oikeusohjeen eli *ratio decidendin* merkitystä. Oikeustiede ymmärrettiin luonnontieteiden kaltaiseksi tarkaksi ja arvovapaaksi tieteeksi, joka toimii autonomisesti omien metodologisten sääntöjensä mukaan ja jonka ulkopuolelle rajautuvat oikeuden yhteiskunnalliset vaikutukset ja tausta-arvot.

Langdellin formalismia kehittivät edelleen hänen oppilaansa James Barr Ames ja Joseph Beale. Myöhemmin 1800- ja 1900-luvun vaihteessa formalismia arvostelivat voimakkaasti amerikkalaisen oikeusrealismin edustajat, jotka korostivat oikeudellisen ratkaisutoiminnan tosiasiallisia yhteiskunnallisia vaikutuksia.

Lähteet
-------

* Ervasti, Kaijus; Meincke, Nina (toim.): *Oikeuden tuolla puolen*. Helsinki: Kauppakaari, 2002.
* Siltala, Raimo: *Oikeudellisen ajattelun perusteet - Pääsykoekirja 2/2010*. Turku: Turun yliopiston oikeustieteellinen tiedekunta, 2010.

### Viitteet

1. 1 2  Siltala 2010, s. 104
2. ↑  Siltala 2010, s. 104–105
3. ↑  Ervasti, Meincke (toim.) 2002, s. 32
4. ↑  Siltala 2010, s. 105
5. ↑  Ervasti, Meincke (toim.) 2002, s. 33


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Australia
* Puola

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
David Allen vuonna 2015
David Allen esittelee itsensä (englanniksi)nauhoitettu toukokuussa 2016Äänitiedostojen kuunteluohjeet

**David Allen** (s. 28. joulukuuta 1945) on yhdysvaltalainen tuottavuuskonsultti ja kirjailija, joka tunnetaan parhaiten "Getting Things Done" toiminnanohjausmenetelmän kehittäjänä.

Ura
---

Allen vietti nuoruutensa Shreveportissa, Louisianassa. Hän opiskeli New Collegessa, (nykyisin New College of Florida), Sarasotassa, Floridassa, ja valmistui pääaineenaan Yhdysvaltain historia Kalifornian Yliopistosta, Berkeleystä. Allen työskenteli mm. taikurina, tarjoilijana, karateopettajana, maisemoijana, vitamiinijakelijana, lasinpuhallussorvin käyttäjänä, matkatoimistovirkailijana, huoltoaseman päällikkönä, muuttopalveluiden myyjänä, mopomyyjänä, kokkina, henkilökohtaisen kasvun valmentaja, puutarhapalveluyrityksen päällikkönä ja matkatoimiston johtajana. Hän sanoo toimineensa 35 ammatissa ennen 35. ikävuottaan. Hän alkoi kehittää omaa näkemystään tuottavuudesta ohjelmaksi 1980-luvulla kun hän sai sopimuksen tuottavuusohjelman kehittämisestä Lockheedin johdolle ja esimiehille.

Yritykset
---------

Allen on perustanut David Allen Companyn, jonka toimialana on tuottavuus- ja toiminnanohjauskoulutus ja johtotason valmennus. Allenin kehittämä Getting Things Done -menetelmä on hänen yrityksensä koulutustoimintojen ydin. Hän oli myös osakkaana Actioneer, Inc:ssä, joka kehitti tuottavuustyökaluja Palm-kämmentietokoneille.

Julkaisut
---------

Allen on kirjoittanut neljä kirjaa, *Getting Things Done: The Art of Stress-Free Productivity*, joka esittelee hänen toiminnanohjausmenetelmänsä, *Ready for Anything: 52 Productivity Principles for Work and Life*, kokoelma artikkeleita ja esseitä tuottavuudesta, *Making It All Work: Winning at the Game of Work and Business of Life*, jatko-osa ensimmäiseen kirjaan ja vuonna 2015 täysin uudelleen kirjoitettu, päivitetty versio kirjasta *Getting Things Done: the Art of Stress-Free Productivity*. Hän asui Ojaissa, Kaliforniassa vaimonsa, Kathrynin kanssa. Toukokuussa 2014 he muuttivat Amsterdamiin, Alankomaihin.

Tuotanto
--------

* Allen, David (2001). Getting Things Done: The Art of Stress-Free Productivity. New York: Penguin Putnam. ISBN 978-0-14-200028-1.
* Allen, David (2003). Ready for Anything: 52 Productivity Principles for Work and Life. New York: Viking Books. ISBN 978-0-14-303454-4.
* Allen, David (2008). Making It All Work: Winning at the Game of Work and Business of Life. New York: Viking Adult. ISBN 978-0-67-001995-3.
* Allen, David (2015). Getting Things Done: The Art of Stress-Free Productivity (päivitetty laitos). New York: Penguin Books. ISBN 978-0-14-312656-0.

Aiheesta muualla
----------------

* The David Allen Companyn kotisivu (englanniksi)
* David Allenin esitys The Do Lectures -tilaisuudessa (Arkistoitu – Internet Archive) (2011) "The mind is for having ideas not holding them"
* David Allenin esitys: Google Talk on GTD and the two keys to sustaining a healthy life and work style.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:David Allen (author)
Mariama Bâ vuonna 1958.
**Mariama Bâ** (17. huhtikuuta 1929 Dakar – 17. elokuuta 1981 Pariisi) oli senegalilainen pedagogi, kirjailija ja naisasianainen.

Mariama Bâ syntyi varakkaaseen lebuperheeseen. Hänen isänsä oli osallistunut ensimmäiseen maailmansotaan ja työskenteli sen jälkeen Dakarin varakaupunginjohtajana. Bâ sai perinteisen islamilaisen kasvatuksen, mutta kävi ranskankielisen Rufisquen tyttöjen normaalikoulun. Hän valmistui opettajaksi ja työskenteli sittemmin koulutarkastajana. Bâ oli naimisissa kolmesti ja sai kolmannesta avioliitostaan yhdeksän lasta.

Bân ensimmäinen essee ilmestyi jo hänen kouluaikanaan vuonna 1947. Hän kiinnostui naisten oikeuksista 1960-luvulla ja osallistui elämänsä loppuvaiheessa aktiivisesti naisten järjestötoimintaan. Bân pääteos on kirjeromaani *Pitkä kirje* (*Une si longue lettre*, 1979), joka kuvaa kriittisesti naisten asemaa senegalilaisessa yhteiskunnassa. Se käännettiin useille kielille ja sai Noma Award for Publishing in Africa -palkinnon vuonna 1980. Toinen romaani *Un chant écarlate* (1981) lisää tematiikkaan eurooppalais-afrikkalaiseen seka-avioliittoon liittyvät ongelmat. Monien kriitikoiden mukaan Bâ on yksi ranskankielisen Afrikan tärkeimmistä naiskirjailijoista.

Suomennettu teos
----------------

* *Pitkä kirje*. Suom. Annikki Suni. Helsinki: Kirjayhtymä, 1981.

Lähteet
-------

1. 1 2  *Dictionary of African Biography*, s. 325–326. New York: Oxford University Press, 2012. ISBN 978-0-19-538207-5.
2. ↑  Gikandi, Simon (ed.): *Encyclopedia of African Literature*, s. 62. London: Routledge, 2003. ISBN 0-415-23019-5.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Japani
* Tšekki
* Australia
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef

 |

 |
**Ramon Muntaner** (n. 1265 – 1336) oli katalonialainen sotilas, joka kirjoitti kronikan seikkailuistaan palkkasotilasjoukon komentajana. Se on tärkeimpiä keskiaikaisia katalaaninkielisiä tekstejä, ja kertoo Aragonian kuningaskunnan kultakaudesta.

Muntaner syntyi Peraladassa. Hän ei palannut sinne vuoden 1285 jälkeen, voi olla että hänen lapusuudenkotinsa tuhoutui ranskalaisten hyökkäyksessä. Hänen tiedetään olleen Valenciassa ja Montpellier’ssa, mahdollisesti Mallorcan Jaakko II:n palveluksessa. Hän osallistui Menorcan valtaukseen 1286-1287 ja Messinan puolustukseen, kun Sisiliaa piiritettiin vuonna 1300.

Sisiliassa hän liittyi kenraali Roger de Florin joukkoihin Katalonian komppaniassa ja kunnostautui Gallipolin puolustuksessa vuonna 1306. Hn erosi komppaniasta liittyäkseen Mallorcan prinssi Ferranin seurueeseen, ja taisteli Thásoksella, Almyrósissa ja Skópelosilla ennen kuin joutui venetsialaisten vangiksi. Hän palasi hetkeksi Kataloniaan, mutta lähti uudelleen Sisiliaan 1309. Siellä hän osallistui Djerban ja Kerkenna-saarten hallintoon.

Muntaner kirjoitti kronikkaansa kolme vuotta alkaen vuonna 1325. Vuonna 1332 hän muutti perheineen Mallorcalle kuningas Jaakko III:n hoviin, ja kuoli seuraavana vuonna. Häneltä jäi kaksi poikaa ja tytär.

Lähteet
-------

1. ↑  Muntaner Ramon *La web de la biografias*. Viitattu 21.2.2016.
2. 1 2 3  Ramon Muntaner *enciclopedia.cat*. Viitattu 24.2.2016. (katalaaniksi)

Aiheesta muualla
----------------

* Muntanerin kronikka (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Alankomaat
* Portugali
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**James Duncan McGregor** (29. elokuuta 1860 – 15. maaliskuuta 1935) oli kanadalainen maatalouspioneeri ja Manitoban varakuvernööri. Hän kuului vapaamuurareihin.

McGregor syntyi Amherstburgissa, Ylä-Kanadassa (nykyisessä Ontariossa). Hän opiskeli Windsorin julkisessa koulussa, mutta ei käynyt collegea. Hän muutti Manitobaan vuonna 1877 ja työskenteli isänsä karjatilalla Brandonin kaupungissa. Hän oli ensimmäinen karjankasvattaja joka toi vuonna 1890 Skotlannista Aberdeen-Angus karjaa alueelle. Monet nykyiset Aberdeen-Angus lehmät ovat polveutuneet hänen tuomastaan laumasta, hän oli ensimmäinen tilallinen joka viljeli sinimailasta kaupallisesti ja hän oli vaikuttamassa läntisen Kanadan maatalouden monipuolistamisessa viljan kasvattamisesta muihin lajikkeisiin ja karjatalouteen. Hän voitti lukuisia palkintoja laumansa eläimillä.

McGregor osallistui Klondiken kultaryntäykseen vuonna 1896, jossa olleessan hän toimi Yukonin kaivostarkastajana vuosina 1897–1899. Myöhemmin hän perusti "Glencarnock stock farms"-tilan lähelle Medicine Hatin kylää (nykyisessä Albertassa), joka oli tiettävästi aikansa suurin läntisessä Kanadassa, omistaen noin 800 km² maata, 10 000 lehmää ja 2 000 hevosta. 

Hänelle tarjottiin Manitoban maatalousministerin virkaa vuonna 1917, mutta hän kieltäytyi tarjouksesta. Hänet nimitettiin Manitoban varakuvernööriksi vuonna 1929, hän oli ensimmäinen virkaan nimitetty jolla ei ollut poliittista menneisyyttä. Hän toimi virassa laissa määritellyt viisi vuotta ja seuraajansa William Johnston Tupper astui virkaan 1934. Hän kuoli pian tämän jälkeen 15. maaliskuuta 1935 Winnipegissä.

Lähteet
-------

1. 1 2  James Duncan McGregor (1860-1935) *Manitoba Historical Society*.  28.5.2009. Viitattu 12.7.2009.
2. 1 2  The Honourable James Duncan McGregor Lieutenant Governor of Manitoba. Viitattu 12.7.2009. (englanniksi),(ranskaksi)
Sopo Khalvaši esittämässä "Visionary Dream" -kappaletta euroviisuissa 2007.
**Sopo Khalvaši** (georg. სოფო ხალვაში, usein *Sopho Khalvashi*, s. 31. toukokuuta 1986) on georgialainen laulaja. Hän edusti Georgiaa vuoden 2007 Eurovision laulukilpailussa Helsingissä kappaleella "Visionary Dream". Khalvaši sai 97 pistettä ja sijoittui 12:nneksi. Osallistuminen oli maan ensimmäinen. 

Eurovision kilpailun aikaan Khalvaši opiskeli Batumin musiikkikoulussa Adžariassa pianon ja oboen soittoa. Vuonna 2004 hän voitti nuorten laulajien "Nutsa’s School" -kilpailun ja vuonna 2006 hän osallistui New Wave -laulukilpailuun Latvian Jūrmalassa sijoittuen kolmanneksi. Georgian euroviisukarsinnassa helmikuussa 2007 Khalvaši lauloi viisi kappaletta, joista "Visionary Dream" (karsintojen aikaan nimellä "My Story") voitti 51 prosentin ääniosuudella.

Lähteet
-------

1. 1 2  Esctoday.com: Meet Sopho Khalvashi
2. ↑  Eurovision-Georgia (Arkistoitu – Internet Archive)
3. ↑  Esctoday.com: My story for Georgia

Aiheesta muualla
----------------

* Kuvia tai muita tiedostoja aiheesta **Sopo Khalvaši** Wikimedia Commonsissa

|  |  |  |
| --- | --- | --- |
| Edeltäjä:**–** | **Georgian edustaja Eurovision laulukilpailussa** | Seuraaja:**Diana Ghurtskaia** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Alexander Starck** (ven. Александр Александрович Старк, *Aleksandr Aleksandrovitš Stark*, 18. toukokuuta 1890 Pietari – 18. syyskuuta 1925 Leningrad) oli venäläinen laivastoupseeri, joka 1917 lokakuun vallankumouksen jälkeen jäi perheineen Suomeen asumaan ja sai myöhemmin myös Suomen kansalaisuuden. Sotilasarvoltaan hän oli luutnantti. 1920-luvun alussa hän vieraili lukuisia kertoja Pietarissa ja vakoili Neuvostoliittoa vastaan venäläisten vastavallankumouksellisten hyväksi.

Toiminta
--------

Vuonna 1919 Starck oli Ison-Britannian asiamies Kuninkaallisen laivaston Pietarin saarron aikana. Hän vieraili kaupungissa useita kertoja, toimien brittien ja venäläisten vastavallankumouksellisten yhdysmiehenä. Kuninkaallisen laivaston poistuttua Itämereltä marraskuussa 1919, Starck jatkoi toimintaansa Venäjän valkoisen armeijan kuriirina ja vakoojana. Hieman myöhemmin hän ryhtyi valkoisten emigranttien monarkistisen vastavallankumouksellisen järjestön Venäjän yleissotilaallisen liiton (ROVS) salaisen tiedusteluosaston palvelukseen. ROVS:n tiedustelun Suomen-osastoa johtivat kenraalimajurit Eugèn Högström ja Theodor Charpentier. Mukana toiminnassa oli myös Suomen sotilastiedustelu, joka muun muassa järjesti rajanylitykseen tarvittavat paperit ja Neuvostoliitossa käytettävät väärät asiakirjat. Starckista tuli valkoisten tärkeimpiä Neuvostoliitossa käyviä asiamiehiä.

Kuolema
-------

Starck matkusti Leningradiin viimeisen kerran elokuussa 1925. Neuvostoliiton salainen poliisi OGPU kuitenkin onnistunut pääsemään hänen jäljilleen. Koska Starck oli Suomen kansalainen, hänet olisi pitänyt tuomion kärsimisen jälkeen palauttaa Suomeen, minkä vuoksi OGPU päätti murhata Starckin. Hänet ammuttiin 18. syyskuuta 1925 Fontanka-kanavan rantakadulla. Sanomalehdissä tapausta väitettiin ryöstömurhaksi.

Perhe
-----

Alexander Starckin isä oli venäläinen entomologi Aleksandr Aleksandrovitš Starck (myöh. Edward Alexander Starck*lähde?*), joka omisti Ala-Mellolan maatilan Kuolemajärven Kaukjärvellä. Lokakuun vallankumouksen myötä koko perhe jäi asumaan Suomeen.

Lähteet
-------

1. ↑  Hoppu, Tuomas: "Maailmansodan rintamilta Venäjän sisällissotaan: Venäjän palveluksessa olleiden suomalaisten aktiivi- ja reserviupseerien tappiot 1914–22", *Suomalaiset ensimmäisessä maailmansodassa*, s. 25. Helsinki: Valtioneuvoston kanslia, 2004. ISBN 952-53544-8-2. Teoksen verkkoversio.  (Arkistoitu – Internet Archive)
2. 1 2  Harjula, Mirko: *Ryssänupseerit*, s. 404–406. Helsinki: Books on Demand, 2014. ISBN 978-952-28614-2-9.  (omakustanne)
3. ↑  Suomenmaan kartta Suomen historian dokumentteja. Viitattu 6.12.2016.
4. ↑  Александр Александрович Старк р. 1849 ум. 1933  25.6.2012. Родовод. Viitattu 6.12.2016. (venäjäksi)
Karl Llewellyn vuonna 1934
**Karl Llewellyn** (22. toukokuuta 1893 – 13. helmikuuta 1962) oli yhdysvaltalainen oikeustieteilijä. 

Llewellyn kuului amerikkalaisen oikeusrealismin edustajiin. Hänen mukaansa vain se, mitä viranomaiset tekevät rikos- ja riita-asioissa, on oikeutta. Oikeussäännöillä on merkitystä vain siinä määrin kuin niiden avulla saattoi laatia ennusteita tuomioistuinten ja muiden viranomaisten tulevista ratkaisuista, ja muutoin ne ovat vain "leikkikaluja". Llewellynin mukaan oikeudellisessa ratkaisutoiminnassa ei ollut kyse loogisesta subsumptiosta tosiseikkojen ja oikeussääntöjen kesken, vaan se on ei-loogista, jopa emotionaalis-irrationaalista toimintaa, jossa jokaisen ratkaisuun johtaa ainutkertainen intuitiivinen tunnetila. Oikeudellisten ratkaisujen perustelut ovat vain jälkikäteisiä näennäisperusteluita, jotka eivät ilmaise ratkaisuihin johtaneita todellisia tekijöitä, joiden selvittäminen on oikeustieteen tehtävä.

Lähteet
-------

* Laakso, Seppo: *Lainopin teoreettiset lähtökohdat*. Tampere: Tampereen yliopisto, 2012.
* Siltala, Raimo: *Oikeudellisen ajattelun perusteet - Pääsykoekirja 2/2010*. Turku: Turun yliopiston oikeustieteellinen tiedekunta, 2010.

### Viitteet

1. ↑  Siltala 2010, s. 108
2. ↑  Laakso 2012, s. 74–75


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Algerian koripallomaajoukkue** edustaa Algeriaa koripallon maajoukkuekilpailuissa.

Historia
--------

Maa osallistui ensimmäistä kertaa Afrikan-mestaruuskilpailuihin vuonna 1965. Tällöin maa saavutti myös ensimmäisen arvokisamitalinsa, kun se sijoittui turnauksen kolmanneksi. Seuraavan arvokisamitalinsa Algeria saavutti vasta vuonna 2001, jolloin se sijoittui toiseksi Afrikan-mestaruuskilpailuissa.

Vuoden 2001 sijoituksen myötä maa osallistui ensimmäistä kertaa historiansa aikana koripallon MM-kilpailuihin vuonna 2002. Kyseisessä turnauksessa Algeria sijoittui viidenneksitoista jätettyään taakseen ainoastaan Libanonin.

Lähteet
-------

1. ↑  Ranking men after FIBA Basketball World Cup 2019 Qualifiers Window 6 *fiba.basketball*.  26.2.2019. Viitattu 31.8.2019. (englanniksi)
2. 1 2  2013 FIBA Africa Championship FIBA. Viitattu 4.2.2014. (englanniksi)
3. ↑  World Championship for Men 2002 FIBA.  Arkistoitu 24.9.2015. Viitattu 4.2.2014. (englanniksi)

Aiheesta muualla
----------------

* Algerian koripallosivusto (Arkistoitu – Internet Archive) (ranskaksi)

FIBA African maajoukkueet
Algeria | Angola | Benin | Botswana | Burkina Faso | Burundi | Djibouti | Egypti | Eritrea | Etelä-Afrikka | Etelä-Sudan | Etiopia | Gabon | Gambia | Ghana | Guinea | Guinea-Bissau | Kamerun | Kap Verde | Kenia | Keski-Afrikan tasavalta | Komorit | Kongon demokraattinen tasavalta | Kongon tasavalta | Lesotho | Liberia | Libya | Madagaskar | Malawi | Mali | Mauritania | Mauritius | Marokko | Mosambik | Namibia | Niger | Nigeria | Norsunluurannikko | Päiväntasaajan Guinea | Ruanda | São Tomé ja Príncipe | Senegal | Seychellit | Sierra Leone | Somalia | Sudan | Swazimaa | Tansania | Togo | Tšad | Tunisia | Uganda | Zambia | Zimbabwe
**M/S Tor Finlandia** (IMO 9198721) on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa *Tor Finlandialla* on 8 050 tonnia ja sen jääluokitus on 1A Super.

*Tor Finlandian* sisaraluksia ovat *M/S Tor Botnia*, *M/S Finnhawk* ja *M/S Finnkraft*.

Käyttöhistoria
--------------

28. elokuuta 2000 vastavalmistunut alus luovutettiin Nordic Forest Terminals Ltd:n haltuun, joka rekisteröi sen Yhdistyneen kuningaskunnan lipun alle nimellä *Finnmaid*. Kotisatamaksi tuli maan pääkaupunki Lontoo. Saman vuoden syyskuussa alus aikarahdattiin Finncarriers Oy:n liikenteeseen nimellä *Finnreel*. 26. syyskuuta alkaen *Finnreel* liikennöi välillä Helsinki–Rauma–Hull.

### Karille

14. maaliskuuta 2001 alus ajoi karille 2,5 meripeninkulmaa Rauman ulkopuolella. Onnettomuushetkellä *Finnreel* oli luotsin ohjailussa. Syy karille ajoon oli pääkoneen öljysumuhälyttimen aktivoituminen, joka puolestaan pysäytti pääkoneen ja niin alus kääntyi oikealla ja ajoi karille väylän ulkopuolella. Hälytyksen aktivoitumisen syytä ei ole selvitetty. *Finnreel* saatiin kellumaan uudelleen sen jälkeen, kun osa aluksen paperilastista oli purettu.

Onnettomuudessa ei syntynyt päästöjä eikä henkilövahinkoja. Ainoastaan itse alus kärsi karilleajossa, saaden vuodon keulapiikkiin, keulapotkuritilaan sekä kolmeen kaksoispohjan painolastitankkiin. Alus korjattiin kuivatelakalla Göteborgissa, Ruotsissa.

### 2005–

13. toukokuuta 2005 *Finnreel* siirtyi norjalaisen Parline RoRo KS:n omistukseen. 17. maaliskuuta 2008 tanskalainen DFDS Tor Line ilmoitti ostavansa *Finnreelin* sekä sisaralus *Finnmasterin*. DFDS Tor Linen liikenteeseen alukset siirtyivät tammikuun 2009 lopulla. Samalla alus sai nimen *Tor Finlandia*, ja se rekisteröitiin Liettuan lipun alle. Kotisatamaksi tuli Klaipėda.

Lähteet
-------

1. 1 2 3  Latest AIS for TOR FINLANDIA ShipAIS. Viitattu 2.2.2009. (englanniksi)
2. 1 2 3 4 5 6  M/S FINNMAID Fakta om Fartyg. Viitattu 2.2.2009. (ruotsiksi)
3. 1 2  Ro-ro FINNREEL (GB), karilleajo Rauman edustalla 14.3.2001  2001. Onnettomuustutkintakeskus.  Arkistoitu 27.9.2007. Viitattu 2.2.2009.
4. ↑  DFDS buys another two ro-ro cargo vessels  17.3.2008. Kööpenhamina, Tanska:  DFDS.  Arkistoitu 6.4.2008. Viitattu 28.3.2008. (englanniksi)

Aiheesta muualla
----------------

* Fakta om Fartyg – M/S Finnmaid (ruotsiksi)
* Kuva laivasta Finncarriersin väreissä (Arkistoitu – Internet Archive)
**ARMA 2** on realismiin pyrkivä ensimmäisen persoonan taktinen ammuntapeli, jossa on myös mahdollista ohjata ajoneuvoja ja ilma-aluksia, sekä komentaa yksiköitä reaaliaikastrategiapelien tyyliin. Pelin kehittäjä on *Operation Flashpoint* ja *Armed Assault* -pelit kehittänyt Bohemia Interactive ja sen julkaisusta Suomessa vastaa 505 Games. Peli julkaistiin Saksassa 29. toukokuuta ja muualla Euroopassa 17.–19. kesäkuuta 2009. *ARMA 2* demo julkaistiin 25. kesäkuuta 2009. Kesäkuussa 2011 pelistä julkaistiin vapaasti pelattava ilmainen versio. Pelille julkaistiin jatko-osa *Arma 3* syyskuussa 2013.

Pelaaminen
----------

### Peliympäristö

*ARMA 2* sijoittuu vuoteen 2009 ja tapahtumapaikkana on kuvitteellinen, entisen Neuvostoliiton maa Chernarus. Suoraan käännettynä nimi tarkoittaa "Mustaa Venäjää". Pelaaja on osa Yhdysvaltain merijalkaväen Force Recon -yksikköä, jonka tehtävänä on suojata alueen siviilejä sekä ylläpitää alueen vakautta. Pelin kehittäjien mukaan *ARMA 2:ssa* on mukana roolipelielementtejä ja pelin tapahtumat vaikuttavat sekä pelihahmoon että kampanjan kulkuun. Jos pelaaja esimerkiksi ahdistelee aseettomia siviilejä, menettävät he luottamuksensa pelaajaan ja voivat tämän johdosta antaa tärkeitä tietoja vihollisen käsiin.

Pelialueen koko on noin 225 neliökilometriä ja sen topografia perustuu oikeaan Tšekissä olevaan České Středohořín vuoristoalueeseen.

Lisäosa
-------

*ARMA 2*:n lisäosa *Arma 2: Operation Arrowhead* julkaistiin Microsoft Windowsille 29. kesäkuuta 2010. Lisäosassa pelaaja on osa Yhdysvaltain maavoimia, joka on lähetetty keskiaasialaiseen Takistanin maahan. Lisäosa tuo mukanaan muun muassa uuden kampanjan, kolme uutta pelimaastoa, FLIR-lämpökamerajärjestelmän, uusia yksiköitä ja ajoneuvoja.

Lisäosa ei tarvitse alkuperäistä *ARMA 2* -peliä toimiakseen, mutta *ARMA 2:n* sisältö voidaan yhdistää *Operation Arrowhead* -lisäosaan. Bohemia Interactive tekee lisäosankin julkaisun jälkeen päivityksiä pelimoottoriin. Nämä päivitykset tulevat myös alkuperäiseen *ARMA 2* -peliin.

Lisäosalle on julkaistu kolme ladattavaa laajennusta (DLC) *British Armed Forces*, *Private Military Company* ja *Army of the Czech Republic*. 1. huhtikuuta 2011 kaksi ensimmäistä laajennusta julkaistiin myös itsenäisenä DVD-versiona nimeltään *ArmA II: Reinforcements*.

Lisäksi lisäosalle on tehty aiempien Bohemian pelien tapaan lukuisia modifikaatioita, kuten DayZ ja Finnish Defence Forces Mod.

Lähteet
-------

1. ↑  ARMA 2 Demo *arma2.com*. Viitattu 28.6.2009. (englanniksi)
2. ↑   (Arkistoitu – Internet Archive)
3. ↑  ARMA 3 Features Bohemia Interactive. Viitattu 8.6.2011. (englanniksi)
4. ↑  Arma II - Introduction to Chernarus *IGN*. Viitattu 23.5.2016.
5. ↑  Arma 2: Operation Arrowhead arrives in June!  22.4.2010. IDEA Games.  Arkistoitu 28.4.2010. Viitattu 22.4.2010. (englanniksi)
6. ↑   (Arkistoitu – Internet Archive)

Aiheesta muualla
----------------

* Viralliset sivut
* Bohemia Interactive wiki (Arkistoitu – Internet Archive)
**Daniel Simiu Ebenyo** (s. 18. syyskuuta 1995) on kenialainen kestävyysjuoksun MM-mitalisti.

Ebenyo karsiutui 5 000 metrin alkuerissä vuodelle 2021 siirretyissä Tokion olympialaisissa. Belgradin sisäratojen MM-kilpailuissa 2022 hän sijoittui 3 000 metrillä neljänneksi. Myöhemmin samana vuonna hän saavutti St Pierren Afrikan-mestaruuskilpailuissa hopeaa 5 000 metrillä ajalla 13.38,79 ja sijoittui Eugenen MM-kilpailuissa samalla matkalla kymmenenneksi. Birminghamin Kansainyhteisön kisoissa hän saavutti 10 000 metrillä hopeaa ennätyksellään 27.11,26.

Ebenyo sijoittui 2023 maastojuoksun MM-kilpailuissa kuudenneksi ja voitti joukkuekilpailun maailmanmestaruuden. Budapestin MM-kilpailuissa 2023 hän saavutti 10 000 metrillä hopeaa ajalla 27.52,60.

Ebenyo juoksi 5 000 metrin ennätyksensä 12.54,90 Brysselissä 2. syyskuuta 2022 ja 10 000 metrin ennätyksensä 27.11,26 Birminghamissa Kansainyhteisön kisoissa elokuussa 2022. 3 000 metriä hän on juossut Metzin hallikilpailussa aikaan 7.37,86 helmikuussa 2022 ja puolimaratonin aikaan 59.04 Manamassa joulukuussa 2022. Hän on voittanut Kenian-mestaruuden 5 000 metrillä vuosina 2019, 2022 ja 2023.

Lähteet
-------

1. 1 2 3 4  Daniel Ebenyo Kansainvälinen yleisurheiluliitto.  (englanniksi)
2. 1 2 3 4  Daniel Ebenyo Tilastopaja (vaatii kirjautumisen, maksullinen palvelu).  (englanniksi)
3. ↑  Senior race men *worldathletics.org*.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Kokkolan maaseurakunta** on entinen Suomen evankelis-luterilaisen kirkon seurakunta, joka toimi vuosina 1541–1966. Seurakunnasta käytettiin historian aikana myös nimitystä **Kokkolan emäseurakunta**. Kokkolan maaseurakunta toimi Kokkolan maalaiskunnassa eli Kaarlelassa.

Kokkolan emäseurakunta eli *Karleby församling* on alkujaan ollut Pedersören seurakunnan kappeli. Se mainitaan itsenäisenä seurakuntana vuonna 1541. Uudenkaarlepyyn perustamisen jälkeen 1607 seurakunnan nimeksi tuli *Gamla Karleby*. Seurakunnan alueelle perustettiin Kokkolan kaupunki vuonna 1620 ja emäseurakunta toimi myös kaupungin alueella. Tosin kaupungilla oli omat kirkonkirjansa ja kappalaisensa vuodesta 1657 lähtien. Kokkolan kaupunkiseurakunta erotettiin emäseurakunnasta vuonna 1918, jolloin siitä tuli maaseurakunta. Kaupunkiseurakunnan nimi ruotsiksi oli *Gamlakarleby* ja maaseurakunnan *Karleby*.

Kokkolan emäseurakunnasta ovat itsenäistyneet Lohtajan seurakunta vuonna 1575, Kälviän seurakunta vuonna 1639, Vetelin seurakunta vuonna 1860 ja siihen kuuluneet Halsuan ja Perhon rukoushuonekunnat, Kaustisen seurakunta vuonna 1866, sekä Alavetelin seurakunta vuonna 1894.

Kokkolan maaseurakunta jaettiin vuonna 1966 Kaarlelan suomalaiseen ja Kaarlelan ruotsalaiseen seurakuntaan, jotka on sittemmin yhdistetty Kokkolan vastaaviin seurakuntiin.

Papisto
-------

### Kirkkoherrat

* Nicolaus Galle
* 1554: Karl
* 1563–1564: Erich
* 1566–1568: Håkan Laurentii
* 1569–1580: Olaus Nicolai
* 1582–1620: Carolus Erici Sursill
* 1622–1637: Jaakko Matthiae Skepperus
* 1637–1654: Eerik Nicolai Galle
* 1655–1672: Eerik Matthiae Falander
* 1673–1693: Isaacus Erici Falander
* 1693–1694: Andreas Petraeus
* 1694–1702: Jaakko Westzynthius
* 1703–1720: Jaakko Falander
* 1720–1735: Antti Kiemmer
* 1735–1743: Karl Gustaf Werander
* 1746–1766: Jakob Chydenius
* 1767–1769: Johan Haartman
* 1770–1803: Anders Chydenius
	+ 1803–1806: vt. Fredrik Juvelius
* 1806–1814: Fredrik Stenhagen
* 1817–1837: Karl Johan Nordling
* 1840–1854: Simon Wilhelm Appelgren
* 1857–1868: Abraham Vilhelm Chydenius
* 1872–1881: Ture Birger Wegelius
* 1883–1886: Johan Holmberg
* 1890–1894: Karl August Finelius
* 1895–1915: Edvard Johansson
* 1919–1930: Fredrik William Neunstedt
* 1930–1935: Paul Krokfors
* 1935–1964: Tor Krook

Lähteet
-------

1. 1 2 3  Kokkolan maaseurakunta *Suomen Sukututkimusseura*. Viitattu 6.2.2023.
**Tanja Damaske** (s. 16. marraskuuta 1971 Berliini) on entinen saksalainen keihäänheittäjä. Hän voitti lajissaan kultaa Budapestin Euroopan-mestaruuskilpailuissa 1998 tuloksella 69,10 metriä. Ateenan MM-kilpailuissa 1997 hän saavutti pronssia 67,12 metriä kantaneella heitollaan.

Damaske voitti keihäässä junioreiden maailmanmestaruuden Plovdivissa 1990 tuloksella 61,06. Göteborgin maailmanmestaruuskilpailuissa 1995 hän sijoittui kuudenneksi. Vuosina 1996 ja 1998 Damaske voitti IAAF:n GP-finaalin tuloksilla 66,28 ja 68,40. Hänen ennätyksensä nykyisellä vuonna 1999 käyttöön otetulla keihäsmallilla on 66,91 metriä, jonka hän heitti Erfurtissa 4. heinäkuuta 1999. Aiemmalla keihäsmallilla hän heitti vuonna 1998 tuloksen 70,10 m, jolla hän sijoittui kaikkien aikojen maailmantilastossa 18:nneksi.

Lähteet
-------

1. ↑  Budapest 23.8.1998, EM-kisat 18–23.8. *www.sul.fi*.  1.2.2002. Suomen Urheiluliitto. Viitattu 15.7.2009.
2. 1 2  Damaske Tanja Biography *IAAF.org*.  2009. IAAF. Viitattu 15.7.2009. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**M/S Slite** oli Rederi AB Sliten ensimmäinen autolautta. Alus oli alun perin rakennettu Sölvesborgin telakalla Slite-varustamolle rahtilaivaksi, mutta se muutettiin vuonna 1959 yhtiön ensimmäiseksi autolautaksi.

Historia
--------

Vesille laskun jälkeen M/S Slite luovutettiin varustamolle 7. heinäkuuta 1955. Laiva asetettiin rahtiliikenteeseen, mutta vuonna 1959 se muutettiin autolautaksi. Samana vuonna se aloitti liikennöinnin reitillä Simpnäs–Maarianhamina. M/S Slite myytiin huhtikuussa 1963 Partrederi Sam Sune Petterssonille, ja laivaa alettiin muuttaa jälleen rahtilaivaksi. Työ oli valmis vuoden 1963 ja alussa, ja laiva nimettiin uudelleen Stellaksi.

Myöhemmin alus myytiin useasti eri omistajille. Vuonna 1978 Red AB Igelnille ja vuonna 1980 PR B R Nybergille. Vuonna 1988 alus myytiin G Lindbergille Tukholmaan ja se nimettiin uudelleen M/S Tellaksi.

Viking Line juhlisti 30-vuotissyntymäpäiväänsä 1989 vuokraamalla Stellan risteilyllä Wärtsilän Pernon telakalle. Vuonna 2000 alus myytiin Gene Echolsille Sao Thomeen. Vuonna 2001 aluksen osti Ahmad Mohammed Ftaimah ja se uudelleen nimettiin M/S Elenenaksi. Lopulta alus romutettiin vuonna 2006 Turkissa.

Lähteet
-------

1. 1 2 3  Faktaomfartyg: M/S SLITE (html) *faktaomfartyg.se*. Viitattu 26.12.2013. (ruotsiksi)
2. 1 2 3  M/S SLITE (html) *kommandobryggan.se*. Viitattu 26.12.2013. (ruotsiksi)

Viking Line

|  |  |
| --- | --- |
| Nykyiset alukset | 
* *Gabriella*
* *Cinderella*
* *Viking Glory*
* *Viking Grace*
* *Viking XPRS*

 |
| Entiset alukset | 
* *Amorella*
* *Apollo* (1970)
* *Apollo III*
* *Athena*
* *Aurella*
* *Boge*
* *Diana*
* *Diana II*
* *Drotten*
* *Isabella*
* *Kalypso*
* *Kapella*
* *Linden*
* *Marella*
* *Mariella*
* *Olympia*
* *Rosella*
* *Slite*
* *Thor Viking*
* *Turella*
* *Viking*
* *Viking 1*
* *Viking 2*
* *Viking 3*
* *Viking 4*
* *Viking 5*
* *Viking 6*
* *Viking Saga*
* *Viking Sally*
* *Viking Song*
* *M/S Ålandsfärjan*
* S/S *Ålandsfärjan*

 |
| Tilatut alukset, joita ei koskaan toimitettu | 
* *Viking ADCC*
* *Europa*
* *Hansa Express*

 |
| Entiset osakasvarustamot | 
* Vikinglinjen
* Slite
* SF Line
* Sally
* Ålandsfärjan

 |
| Muuta | Ville Viking |
Lucille Ricksen
Lucille Ricksen
**Lucille Ricksen** (oik. **Lucille Ericksen**, s. 22. elokuuta 1910, Chicago, Illinois – k. 13. maaliskuuta 1925, Los Angeles) oli yhdysvaltalainen mykkäfilmikauden elokuvanäyttelijä.

Ricksen aloitti uransa lapsimallina. Hän lähti vuonna 1920 Hollywoodiin Samuel Goldwynin kehotuksesta, ja 11-vuotiaalle tytölle annettiin rooli *The Adventures of Edgar Pomeroy* -komediasarjassa. Hän esiintyi myös muun muassa elokuvissa *Human Wreckage* (1923), *The Rendezvous* (1923), *Laukkaava kala* (1924), *Elämän ja rakkauden puolesta* (1925), *The Painted Lady* sekä *The Denial* (1925).

Ricksen pääsi esiintymään muiden muassa Conrad Nagelin, James Kirkwoodin, Jack Pickfordin, Louise Fazendan, Laura La Planten, Anna Q. Nilssonin, Blanche Sweetin, Bessie Loven, Cullen Landisin ja Patsy Ruth Millerin rinnalla. Monesti hänen esittämänsä hahmot olivat huomattavasti häntä itseään vanhempia. Hän oli yksi vuoden 1924 WAMPAS Baby Starseista.

Ricksenin kuoltua 14-vuotiaana viralliseksi kuolinsyyksi merkittiin tuberkuloosi, mutta muitakin vaihtoehtoja on esitetty..

Lähteet
-------

1. ↑  Jack Jungmeyer: Ah! The Villain Gets His Due, At Last!.  *The Evening Independent*, 11.12.1923. Uutinen Google Newspaperisissa. Viitattu 19.4.2018.  (englanniksi)
2. ↑  Lucille Ricksen. Allmovie.com. Viitattu 19.4.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lucille Ricksen**.
* Lucille Ricksen Internet Movie Databasessa. (englanniksi)
**Drahomír Kadlec** (s. 29. marraskuuta 1965 Pribram, Tšekkoslovakia) on tšekkiläinen jääkiekkoilija. Pelipaikaltaan hän on puolustaja.

Kadlec aloitti uransa Tšekkoslovakian pääsarjan HC Kladnossa kaudella 1985–1986. Kaksi seuraavaa kautta hän pelasi Dukla Jihlavassa, kunnes palasi Kladnoon kausiksi 1988–1990. Kaudet 1990–1993 hän pelasi SM-liigassa HIFK:n paidassa. Keväällä 1993 Kadlec siirtyi Saksan 1. Bundesliigaan ESV Kaufbeureniin, vaikka hänellä oli voimassa oleva sopimus seuraavasta kaudesta HIFK:n kanssa. Hän pelasi Kaufbeurenissa yli kolme vuotta, kunnes siirtyi kesken kauden 1996–1997 Tšekkiin HC Zliniin. Kaksi seuraavaa kautta hän pelasi myös Tšekin pääsarjassa HC Chemopetrol Litvinovissa ja HC Slezan Opavassa, kunnes siirtyi syksyllä 1999 Tampereen Tapparaan. Tapparasta hän siirtyi jo viiden pelatun ottelun jälkeen Saksan 2. Bundesliigan EC Bad Tölziin, jossa hän pelasi kevääseen 2003 saakka. Vuodesta 2003 hän on pelannut Italiassa HC Egnassa.

Philadelphia Flyers varasi Kadlecin NHL:ään 1988 varaustilaisuuden 12. kierroksella numerolla 245, mutta hän ei koskaan pelannut NHL:ssä. Maajoukkueurallaan Kadlec edusti Tšekkoslovakiaa 1992 talviolympialaisissa, jossa joukkue saavutti olympiapronssia. Hän oli mukana myös vuosien 1987, 1989, 1990, 1991 ja 1992 MM-kisoissa. Tšekin paidassa hän pelasi 1994 talviolympialaisissa, 1996 maailmancupissa sekä 1993, 1994 ja 1996 MM-kisoissa. Yhteensä hän keräsi MM-esiintymisistään yhden maailmanmestaruuden ja viisi MM-pronssia.

Nykyisin Kadlec valmentaa kotikaupungissaan HBC Alpiq Kladnon katukiekkojoukkuetta maansa pääsarjassa.

Lähteet
-------

1. ↑  IFK nuolee näppejään Kadlecin siirtosotkussa "Näillä näkymillä emme mene oikeuteen" *www.hs.fi*.  Arkistoitu 17.6.2016. Viitattu 3.6.2016.
2. ↑  Petr Ogurcak <www.ogurcak.com>: O klubu | HBC Kladno *www.hbckladno.cz*. Viitattu 3.6.2016.

Aiheesta muualla
----------------

* Drahomír Kadlec Eurohockey-sivustolla (englanniksi)
* Tapparan uutinen Kadlecin liittymisestä seuraan
**Thor Harald Hansen** (23. kesäkuuta 1947 Oslo – 5. joulukuuta 2018) oli norjalainen pokeriammattilainen. 

Thor Hansen on voittanut urallaan kaksi World Series of Poker -turnausta. WSOP:n pääturnauksessa hän on parhaimmillaan ollut 21. (vuonna 1998). Vuonna 2006 hän oli rahasijoilla neljässä WSOP-kisassa sijoittuen toiseksi 3 000 dollarin omaha hi/lo -turnauksessa. Seuraavan vuoden WSOP:ssa Hansen saavutti kolme finaalipöytäsijoitusta (World Championship H.O.R.S.E. World Championship Seven Card Stud Hi-Low Split-8 or Better ja World Championship Limit Hold'em)

Hansen on menestynyt vuosien varrella WSOP:n lisäksi useissa muissakin turnauksissa. Heinäkuussa 1998 hän voitti 392 000 Ranskan frangia Grand Prix de Paris no limit hold'em -turnauksessa, World Poker Tourilla hän on parhaimmillaan ollut seitsemästoista. 2000-luvulla Hansen on pelannut pääosin Yhdysvalloissa. 

Vuonna 2005 Hansen valittiin ensimmäiseksi Vuoden pokerinpelaajaksi Norjassa. Hän asui El Segundossa, Kaliforniassa.

Lokakuussa 2007 Hansenin pokeriuran turnausansiot ylittivät 2,5 miljoonaa dollaria ja hän on kaikkien aikojen eniten liveturnauksissa rahaa voittanut norjalainen.

WSOP-rannekkeet
---------------

| Vuosi | Turnaus | Voittosumma (USD) |
| --- | --- | --- |
| 1988 | $5,000 Seven-card stud | 158 000 |
| 2002 | $1,500 Ace To Five Lowball | 62 600 |

Lähteet
-------

1. ↑   : Thor Hansen WSOP player profile World Series of Poker. Viitattu 22. lokakuuta 2007.
2. ↑  Pokerlegende Thor Hansen (71) er død (norjaksi)
3. ↑   : Thor Hansen stats The Hendon Mob. Viitattu 22. lokakuuta 2007.

Aiheesta muualla
----------------

* Thor Hansenin haastattelu PokerListings.com:ssa (luettu 8.5.2007)
* Thor Hansen The Hendon Mob Poker Databasessa (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja

 |

 |
Ritarikunnan tunnuksia
**Puolan tasavallan ansioritarikunta** (puol. *Order Zasługi Rzeczypospolitej Polskiej*) on puolalainen ansioritarikunta, joka on perustettu vuonna 1974. Kunniamerkkiä jaetaan erityisistä ansioista etenkin diplomatian saralla. Saajan ei tarvitse olla Puolan kansalainen. Ritarikunta on Puolan tasavallan tunnustamista ritarikunnista toiseksi alin ja sen yläpuolella ovat Jälleensyntyneen Puolan ritarikunta ja Valkoisen Kotkan ritarikunta.

Kunnianosoitusta jaetaan viidessä luokassa:

* suurristi
* komentaja tähdellä
* komentaja
* upseeri
* ritari

Lähteet
-------

1. ↑  ODM of Poland: Order of Merit of the Republic of Poland  2022. medals.org.uk. Viitattu 23.7.2022. (englanniksi)
2. ↑  Orders and decorations  11.8.2011. The official website of the President of the Republic of Poland. Viitattu 23.7.2022. (englanniksi)
3. ↑  The Order of Merit of the Republic of Poland - Polish Military Medals & Orders *identifymedals.com*.  28.1.2021. Viitattu 23.7.2022. (englanniksi)
Ritarikunnan mitali 
**Taivaallisen sadan sankarin ritarikunta** (ukr. Орден Героїв Небесної Сотні, *Orden Herojiv Nebesnoji Sotni*) on ukrainalainen ansioritarikunta. Ritarikunta perustettiin vuonna 2014 Euromaidan-protestien jälkeen presidentin määräyksellä. Ritarikunnan nimi viittaa Euromaidan-protesteissa kuolleisiin mielenosoittajiin. Virallisesti mielenosoituksissa kuoli 107 ihmistä.

Mitalli myönnetään mm. rohkeudesta, isänmaallisuudesta, Ukrainan perustuslain takaamien vapauksien ja ihmisoikeuksien puolustamisesta sekä aktiivisesta hyväntekeväisyydestä Ukrainassa. Ritarikunnan mitalin ovat suunnitelleet Taras Voznjak ja Kostjantyn Kovalyšyn, jotka voittivat aiheeseen liittyvän kilpailun elokuussa 2014.

Lähteet
-------

1. ↑  Про орден Героїв Небесної Сотні  2014. Верховна Рада України. Viitattu 23.2.2022. (ukrainaksi)
2. ↑  The Verkhovna Rada of Ukraine established the order of the Characters hundreds of Heaven  1.7.2014. rin.ru. Viitattu 23.2.2022. (englanniksi)
3. ↑  Heavenly Hundred  2022. maidanmuseum.org. Viitattu 23.2.2022. (englanniksi)
4. ↑  Poroshenko asks Rada to introduce Order of Heroes of Heavenly Hundred *KyivPost*.  26.6.2014. Viitattu 23.2.2022. (englanniksi)
5. ↑  Львів’яни перемогли в конкурсі на найкращий ескіз ордена Героїв Небесної Сотні (ФОТО)  5.8.2014. uapress.info.  Arkistoitu 23.2.2022. Viitattu 23.2.2022. (ukrainaksi)
Chaviva Reiková brittiläisessä sotilasunivormussa
**Chaviva Reiková** (s. **Marta**) (21. heinäkuuta 1914 Nadabula, Itävalta-Unkari – 20. marraskuuta 1944 Banská Bystrica, Slovakian tasavalta) oli slovakianjuutalainen vastarintataistelija, joka otti osaa Slovakian kansannousuun Ison-Britannian salaisen palvelun agenttina. Saksan armeija teloitti hänet marraskuun lopulla 1944.

Elämä
-----

### Varhaisvuodet

Reiková syntyi köyhään juutalaiseen suurperheeseen nykyään Rožňavaan kuuluvassa Nadabulan kylässä Itävalta-Unkarin keisarikunnassa. Noin vuonna 1930 hän liittyi sionistiseen Hashomer Hacair nuorisojärjestöön. Tähän aikaan hän myös vaihtoi nimensä Chavivaksi.

### Palestiinassa

Vuoden 1939 lopulla Reiková muutti miehensä kanssa Ison-Britannian hallitsemaan Palestiinaan, jossa he edistivät juutalaisten siirtokuntien perustamista. Toisen maailmansodan kiihtyessä hän liittyi puolisotilaalliseen Hagana-järjestöön, jonka kautta hänet värvättiin brittien SOE-tiedusteluyksikön agentiksi. Reikován ryhmä koulutettiin luomaan tiedustelutukikohtia Saksan vasallivaltiona olleeseen Slovakiaan. Tukikohtien tehtävänä oli muun muassa auttaa liittoutuneiden lentäjiä pakenemaan akselivaltojen vankileireiltä.

### Slovakiassa

Syyskuussa 1944 Reiková pudotettiin laskuvarjojoukkojen kanssa lähelle Zvolenia. Hän osallistui Slovakian kansannousuun, mutta sen kukistumisen jälkeen pakeni Keski-Slovakian vuorille, jonne perustettiin leiri vainotuille juutalaisille. Reiková jäi väijytykseen 31. lokakuuta, ja Saksan armeija teloitti hänet kuukauden kestäneiden kuulusteluiden jälkeen.

Muistaminen
-----------

Reiková haudattiin ensiksi Banská Bystricaan, mutta heti sodan jälkeen hänet siirrettiin Prahan Olšanskýn hautausmaalle. Vuonna 1952 hänet siirrettiin Israelin hallituksen pyynnöstä Israeliin, jonne hänet on haudattu Herzl-vuoren kupeeseen.

Reikován mukaan on nimetty useita katuja ja saksalainen rauhanpalkinto Haviva Reik – Friedenspreis. Hän sai postuumisti Banská Bystrican kunniakansalaisuuden sekä mitalin osallisuudestaan Slovakian kansannousuun.

Lähteet
-------

1. ↑  Jan Břečka: Chaviva Reiková: Nejslavnější židovská odbojářka byla popravena před 73 lety  21.2.2017. Sto Plus Jednicka. Viitattu 4.4.2023. (tšekiksi)
2. 1 2 3  Klára Kunstova: Reiková Chaviva *Hrdinové války*.  2017. Viitattu 4.4.2023. (tšekiksi)
3. ↑  Jan Břečka: Izraelská odbojářka Chaviva Reiková: Bojová mise na Slovensku *Sto Plus Jedna*.  28.2.2017. Viitattu 4.4.2023. (tšekiksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Henkilöt | 
* Commonwealth War Graves Commission

 |

 |
**Anamorphosis** (MSD02, 2003) on norjalaisen Drottnar-yhtyeen EP, joka julkaistiin 850 kappaleen rajoitetussa erässä. Albumin ulkoasu on kauttaaltaan musta: kansilehti on painettu kiiltävällä lakalla mattamustalle pahville ja kokonaisuus on pakattu mustaan slipcase-pahvikuoreen, jossa yhtyeen logo on uppopainettuna. 

Ennen EP:n valmistamista basisti Bjarne Peder Lind erosi yhtyeestä ja hänen tilalleen tuli Håvar Wormdahl. Drottnariin liittyi myös toinen kitaristi Bengt Olsson. Anamorphosiksen myötä yhtyeen musiikkityyli muuttui huomattavasti verrattuna vuosien 1997 ja 1998 demojen sekä *Trellebaand Maa Briste* -kappaleen viikinkimetalliin: folkmelodiat saivat väistyä ja tilalle tuli moderni, tekninen ja raaka black metal. EP:n tunnelmaa on kuvailtu muun muassa nihilistiseksi ja kylmäksi. *Anamorphosis* sisältää intron *Morphosis* ja kolme varsinaista kappaletta. Sekä intro että *Sin Climax* -kappale sisältävät viulun soittoa.

*Anamorphosis* sai mediassa vaihtelevia arvioita: kritiikkiä saivat EP:n epätasainen äänimaisema, kuivat ja minimalistiset rumpusoundit sekä koukkujen ja omaperäisyyden puute. Toisia arvostelijoita taas miellytti musiikin teknisyys ja synkän karu ulosanti.

Kappalelista
------------

1. "Morphosis" (2:57) .mp3 (Arkistoitu – Internet Archive)
2. "The Individual Complex" (5:56) .mp3 (Arkistoitu – Internet Archive)
3. "Sin Climax" (6:58) .mp3 (Arkistoitu – Internet Archive)
4. "Concord" (5:03) .mp3 (Arkistoitu – Internet Archive)

Yhtyeen kokoonpano EP:llä
-------------------------

* Sven-Erik Lind – laulu
* Karl Fredrik Lind – kitara
* Bengt Olsson – kitara
* Håvar Wormdahl – basso
* Glenn-David Lind – rummut

Aiheesta muualla
----------------

* EP Imperiumi.Net-sivulla (Arkistoitu – Internet Archive)
* EP Momentum Scandinavian sivulla
* EP Metal Observer -sivulla
* EP The Whipping Post -sivulla
* Anamorphosis Discogsissa.  (englanniksi)
* Albumi *Anamorphosis* Encyclopaedia Metallum -sivustolla (englanniksi)